మహారాష్ట్ర, హర్యానా ఎన్నికల ఫలితాలు లైవ్ WATCH LIVE TV
మెగా కాంపౌండ్‌లోకి కీర్తి..?
అల్లు అర్జున్ హీరోగా లింగుస్వామి దర్శకత్వంలో ఓ సినిమా రానున్న సంగతి తెలిసిందే. బన్నీ కూడా ఈ సినిమాపై చాలా ఎగ్జైట్మెంట్‌తో...
| Updated:
Sep 24, 2016, 07:11PM IST
అల్లు అర్జున్ హీరోగా లింగుస్వామి దర్శకత్వంలో ఓ సినిమా రానున్న సంగతి తెలిసిందే. బన్నీ కూడా ఈ సినిమాపై చాలా ఎగ్జైట్మెంట్‌తో ఉన్నాడు. త్వరలోనే ఈ సినిమాను సెట్స్‌పైకి తీసుకువెళ్లడానికి సన్నాహాలు చేస్తున్నారు. అయితే ఈ సినిమాలో హీరోయిన్‌గా ఎవరిని తీసుకోవాలనే మాటల్లో కీర్తి సురేశ్ పేరు ఎక్కువగా వినిపిస్తోంది. 'నేను.. శైలజ' సినిమాతో యూత్‌లో క్రేజ్ తెచ్చుకున్న ఈ భామ తమిళంలో స్టార్ హీరోల సరసన నటిస్తోంది. కీర్తిని హీరోయిన్‌గా తీసుకుంటే మార్కెట్ వైజ్ కూడా సినిమాకు ప్లస్ అవుతుందని భావించి ఆమె పేరునే ఫైనల్ చేయాలనుకుంటున్నారు. కీర్తి గనుక ఈ సినిమాకు గ్రీన్ సిగ్నల్ ఇస్తే మెగాకాంపౌండ్‌లో మిగిలిన హీరోలతో నటించడానికి ఆమెకు ఎక్కువ సమయం పట్టదు.
​ ​
ఇదేకాకుండా.. ఈ సినిమా గురించి మరో ఆసక్తికర వార్త వినిపిస్తోంది. ఈ సినిమాలో అల్లు అర్జున్ ద్విపాత్రాభినయం చేస్తున్నట్లు చెబుతున్నారు. అందులో ఒకటి నెగెటివ్ షేడ్స్‌లో ఉన్న పాత్ర కావడం విశేషం. ఇదే గనుక నిజమైతే అల్లు అర్జున్ కెరీర్‌కు ఇదొక మైలురాయి కావడం ఖాయం.